05.19 Innkalling sentralstyremøte

Norges Blindeforbunds Ungdom

4.-6. oktober 2019,

Møterom: Husveg, Sporveisgata 10, Oslo

Tidspunkt for møtet:

Fredag: 17:00-20:30

Lørdag: 09:00-17:30

Tilstede:

Lena Gimse (leder)

Frida Maria Natland (nestleder)

Helene Romset

Henning Knudsen

Maiken Mucha

Mariam Tartousi (2. varamedlem)

Viktoria Røksland (1. varamedlem) deltok på sakene 064/19, samt 067-069/19.

Trine-Lise Østlund Blime deltok på vegne av administrasjonen.

Innhold

[SAK 058/19 Godkjenning av innkalling og saksliste 3](#_Toc24376325)

[SAK 059/19 Rutiner, frister og kommunikasjon for styrearbeid 3](#_Toc24376326)

[SAK 060/19 Forventninger for styreperioden 3](#_Toc24376327)

[SAK 061/19 Utvalg 4](#_Toc24376328)

[a) Interessepolitisk utvalg 4](#_Toc24376329)

[b) Internasjonalt utvalg 4](#_Toc24376330)

[c) Sosiale medier utvalg 5](#_Toc24376331)

[d) Andre utvalg 5](#_Toc24376332)

[Det ble ikke satt ned noen andre, nye utvalg 5](#_Toc24376333)

[SAK 062/19 Regionene Rundt 6](#_Toc24376334)

[a) Region Vest 6](#_Toc24376335)

[b) Region Sør 6](#_Toc24376336)

[*c)* c) Region Nord 6](#_Toc24376337)

[d) Region Hedmark og Oppland   6](#_Toc24376338)

[*e)* Region Midt-Norge 7](#_Toc24376339)

[f) Region Øst 7](#_Toc24376340)

[SAK 063/19 NBfU i Media og sosiale medier 7](#_Toc24376341)

[SAK 064/19 Trygghetsgruppa 8](#_Toc24376342)

[SAK 065/19 Evaluering av landsmøtet 2019 9](#_Toc24376343)

[SAK 066/19 Oppfølging av landsmøtet 2019 9](#_Toc24376344)

[SAK 067/19 IT-kurs 2019 10](#_Toc24376345)

[SAK 068/19 Sex og samlivs-kurs 2019 11](#_Toc24376346)

[SAK 069/19 Spark VM 2020 11](#_Toc24376347)

[SAK 070/19 NBfU-konferansen 2020 12](#_Toc24376348)

[SAK 071/19 Tillitsvalgtskonferansen 2020 12](#_Toc24376349)

[SAK 072/19 Landsmøtet 2020 12](#_Toc24376350)

[SAK 073/19 Høstarrangement 2020 13](#_Toc24376351)

[SAK 074/19 Goalball 13](#_Toc24376352)

[SAK 075/19 Søknader 13](#_Toc24376353)

[SAK 076/19 Prinsipp for påmelding og avmelding ved arrangement 14](#_Toc24376354)

[SAK 077/19 Budsjettsatser 15](#_Toc24376355)

[SAK 078/19 Økonomi 16](#_Toc24376356)

[SAK 079/19 Datoplan 2019/2020 17](#_Toc24376357)

[SAK 080/19 Eventuelt 18](#_Toc24376358)

[a) Ledsager på arrangement i regi av Stopp Hatprat 18](#_Toc24376359)

[b) Rettigheter for synshemmede 18](#_Toc24376360)

[c) Sentralstyremøte i januar 18](#_Toc24376361)

# SAK 058/19 Godkjenning av innkalling og saksliste

Lena åpnet og ønsket det nye sentralstyret velkommen.

***Vedtak:*** *Innkalling og saksliste ble godkjent.*

# SAK 059/19 Rutiner, frister og kommunikasjon for styrearbeid

Styret diskuterte svarfrister, kommunikasjon og kommunikasjonsplattformer. Det var enighet om at e-post benyttes til kommunikasjon om styrearbeid. E-post skal sjekkes minimum annenhver dag.

WhatsApp benyttes til enkle eller kortfattede meldinger, eller der det er saker som kan tas i et uformelt forum.

***Vedtak:*** *Det opprettes en WhatsApp-gruppe for styret. Det skal svares på mail i løpet av to dager og intet svar oppfattes som samtykke.*

# SAK 060/19 Forventninger for styreperioden

Sentralstyremedlemmene snakket om hva de ønsker å jobbe med i året som kommer, og hvilke mål de har for perioden.

***Vedtak:*** *Saken ble tatt til orientering*

# 

# SAK 061/19 Utvalg

## Interessepolitisk utvalg

Med ett unntak ønsket utvalgsmedlemmene å fortsette i utvalget. Sentralstyret støttet dette, og satte ned et interessepolitisk utvalg med følgende sammensetning:

Sozan Mustafa

Silje Solvang

Guro Helene Sørdalen

William Skauen

Henning er sentralstyrets kontaktperson i utvalget.

Det sendes en mail til alle medlemmer med forespørsel om deltakelse i utvalget.

## Internasjonalt utvalg

Mariam orienterte om utvalgets arbeid og om deres møtehelg i september. De hadde besøk av Lucy fra Unga med synnedsättning og Thomas Tajo som er mobilitetspedagog. I tillegg til en skriftlig rapport fra denne helgen, har også internasjonalt utvalg laget utkast til retningslinjer for forebygging av seksuell trakassering i utlandet, samt informasjon til pårørende.

Mariam gikk deretter gjennom arbeidet utvalget har gjort i forrige periode. Hun snakket om det arbeidet utvalget kan gjøre i fremtiden, og behovet for et internasjonalt utvalg i NBfU.

Informasjon som skal sendes til pårørende ble diskutert. Administrasjonen lager et nytt utkast med utgangspunkt i sentralstyrets diskusjon, og sender det oppdaterte dokumentet til sentralstyret.

Følgende personer ønsker gjenvalg i utvalget

Sozan Mustafa

Mariam Tartousi

I tillegg har Isabel Engan sagt at hun ønsker å delta i utvalget.

Det sendes en mail til alle medlemmer med forespørsel om deltakelse i utvalget.

## Sosiale medier utvalg

Hele utvalget ønsket gjenvalg, og sentralstyret bifalt dette.

Følgende personer sitter i utvalget 2019/2020:

Silje Solvang

Guro Helene Sørdalen

Maiken Mucha

Det sendes en mail til alle medlemmer med forespørsel om deltakelse i utvalget. En kort tekst om motivasjonen for å sitte i et slikt utvalg bør vedlegges.

## Andre utvalg

## Det ble ikke satt ned noen andre, nye utvalg

***Vedtak:*** *Utvalgssammensetning som vist ovenfor ble vedtatt.* Det sendes en mail til alle medlemmer med forespørsel om deltakelse i utvalgene.

# SAK 062/19 Regionene Rundt

## Region Vest

Regionen har hatt aktivitetshelg i Voss i august og planlegger julebord med Region Nord på Evenes. De planlegger å ringe rundt til alle medlemmer. Årsmøtet avholdes 13.-15. mars 2020.

## Region Sør

Lena har snakket med tre medlemmer som vil starte opp Region Sør. Sentralstyret arrangerer et kveldsarrangement i regionen i løpet av 2019. Mariam og Frida har ansvaret for dette.

1. c) Region Nord

Region Nord har arrangert en sommertur sammen med Region Midt. De planlegger to lokale arrangement i oktober, ett i Bodø og ett i Tromsø. De skal arrangere julebord sammen med Region Vest på Evenes i desember. Årsmøtet avholdes 27.-29. mars 2020, i sammenheng med en vinteraktivitetshelg, hvor også medlemmer av Region Sør skal inviteres.

## Region Hedmark og Oppland

Frida har hatt kontakt med Barne- Ungdoms- og Familieutvalget i Hedmark og Oppland. De skal avholde et arrangement i løpet av vår/sommer 2020, og det er ønskelig at NBfU holder en sesjon på dette arrangementet.

Frida og Lena har ansvar for å lage et lokalt arrangement i regionen.

## Region Midt-Norge

Region Midt har gjennomført en sommertur i samarbeid med Region Nord. De skal ha ett ekkolokasjonskurs i Kristiansund i november og de skal ha julebord med førstehjelpskurs i desember. De har en pause i arbeidet med hotellprosjektet i påvente av tilbakemelding fra Scandic.

## Region Øst

Regionen arrangerte et flykurs i august, og skal arrangere et kaffekurs i oktober. De skal ha julebord i desember, på Hurdal syn- og mestringsenter, med tradisjonelle juleleker og aktiviteter. Årsmøtet til regionen avholdes 6.-8. mars. Siste helgen i mai avholdes den årlige Lisebergturen

***Vedtak:*** *Saken ble tatt til orientering.*

# 

# SAK 063/19 NBfU i Media og sosiale medier

Trine-Lise gikk igjennom antallet følgere og likes på NBfU sine kontoer i sosiale medier. Tallene var som følger:

Facebook:

1366 Likerklikk (+ 41 siden forrige møte)

1384 Følgere (+ 38 siden forrige møte)

Instagram:

1885 følgere (+102 siden forrige møte)

Twitter:

131 følgere (uendret)

Henning har vært en del av et innslag på NRKs nyhetsmorgen i en sak om arbeidsgiveres holdninger til synshemmede.

***Vedtak:*** *Saken ble tatt til orientering*

# SAK 064/19 Trygghetsgruppa

Trygghetsgruppemedlemmene sitter i to år og i år er det en person som er på valg.

Her er oversikten over hvem som er på valg og hvem som har tid igjen:

Espen Lahnstein, Leder (på valg)

Jørgen Støttum (på valg)

Marthe Berg (ikke på valg)

Anette Klein (ikke på valg)

Arild Røland gikk ut av Trygghetsgruppen da Lena Gimse ble valgt som leder for NBfU og denne plassen er også på valg.

Sentralstyret mente at trygghetsgruppa fortsatt skulle ha fem medlemmer.

Espen Lahnstein har sagt ja til gjenvalg som leder av Trygghetsgruppen. Han har orientert administrasjonen om at han er tilbake i sin stilling i Blindeforbundet 1. januar 2020 etter ett år med permisjon. Espen ble enstemmig gjenvalgt.

Det ble votert over gjenvalg av Jørgen Støttum.

Han ble gjenvalgt med fire mot en stemme.

Sentralstyret anbefaler trygghetsgruppen å vurdere fordelingen av regionenes kontaktpersoner på mest hensiktsmessig måte.

Sentralstyret diskuterte deretter forslag til nytt medlem av trygghetsgruppen.

***Vedtak:***

*Espen Lahnstein velges som leder, Jørgen Støttum velges som medlem.*

Sentralstyret anbefaler trygghetsgruppen å vurdere fordelingen av regionenes kontaktpersoner på mest hensiktsmessig måte.

*Administrasjonen kontakter gruppens gjenvalgte medlemmer, og de foreslåtte kandidatene.*

# SAK 065/19 Evaluering av landsmøtet 2019

Lena Gimse åpnet til diskusjon om landsmøtet i 2019 og gjennomføringen av dette. Grunnet en uheldig glipp, ble det ikke sendt ut evalueringsskjema i etterkant av landsmøtet, noe sentralstyret beklager.

Sentralstyret sa seg i stor grad meget fornøyd med landsmøtet. Forøvrig var det enighet om at det kunne vært en fordel med et visst sosialt opplegg på lørdag kveld, samt at hilsningstaler om mulig bør avholdes under møtet på fredag.

***Vedtak:*** *Innspillene tas med videre i arbeidet med landsmøtet i 2020.*

# SAK 066/19 Oppfølging av landsmøtet 2019

Trine-Lise Østlund Blime leste opp følgende liste med oversikt over oppfølgingen av sakene etter landsmøtet:

1. Egenandel for personlige ledsagere

Oppfølging: informasjon om endret praksis ved egenandel for personlige ledsagere er lagt inn i påmeldingsskjemaene og invitasjonene for arrangement etter landsmøtet

1. Oppfølging av målplan

Oppfølging: Målplanen var vedtatt for perioden 2018-2020, og arbeidet med denne videreføres med bistand fra utvalgene.

1. Goalball

Oppfølging: Landsmøtet vedtok å budsjettere 50.000kr i 2020 til goalball. Se Sentralstyresak 074/19.

1. Resolusjon – Bestilling av ledsagerbilletter på nett

Oppfølging: Denne sendes til aktuelle innstanser

1. Resolusjon – En oppriktig takk til NRK

Oppfølging: Denne sendes til NRK

1. Resolusjon – Psykisk helse blant unge synshemmede

Oppfølging: Administrasjonen kommer tilbake til sentralstyret med en vurdering av hvilke instanser denne bør sendes til.

1. Resolusjon - @Blindeforbundet.no #Youtoo ☺ <3

Oppfølging: Denne ble sendt til Landsmøtet i Blindeforbundet der den ble vedtatt

1. Resolusjon – Tydeligere rådgivning ved kjøp av smarttelefoner

Oppfølging: Denne ble sendt til landsmøtet i Blindeforbundet. Redaksjonskomiteen valgte å sende den videre til sentralstyret i Blindeforbundet.

1. Resolusjon – Et grønnere Blindeforbund

Oppfølging: Resolusjonen ble sendt til landsmøtet i blindeforbundet og vedtatt i sin helhet.

1. Resolusjon – Skulle gått til specsavers

Oppfølging: Landsmøtet vedtok at resolusjonen skulle sendes til påtroppende sentralstyre for videreutvikling og legges fram på neste års landsmøte. Sentralstyret gir interessepolitisk utvalg ansvaret for dette, i samarbeid med administrasjonen.

Lena Gimse og Henning Knudsen orienterte om landsmøtet til Blindeforbundet.

***Vedtak: Arbeidet med landsmøtets vedtak og målplanen videreføres.***

# SAK 067/19 IT-kurs 2019

Viktoria orienterte om status for kurset. Kurset er fullt og det vil være totalt 38 personer tilstede. Tallet inkluderer deltagere, personlige ledsagere og fellesledsagere.

***Vedtak:*** *Saken ble tatt til orientering*

# 

# SAK 068/19 Sex og samlivs-kurs 2019

Henning orienterte om status for kurset og hvordan programmet ser ut. Kurset avholdes på Solvik og det er allerede halvfullt.

***Vedtak:*** *Saken ble tatt til orientering*

# SAK 069/19 Spark VM 2020

Lena orienterte om forslag til planer for spark-VM 2020. Hurdalsenteret er booket og vi har fått helfodøgn for dette.

Påmelding er bindende når påmeldingsfristen går ut, og deltakerne skal få bekreftelse på påmelding fortløpende.

Viktoria vil sitte i arbeidsgruppen.

Jørgen Støttum og Kristoffer Lium forespørres.

På søndagen skal det være goalball i programmet.

De som ikke har vært med på arrangementet tidligere vil bli prioritert.

***Vedtak***: NBfU deltar i spark VM og vi har 35 plasser. Administrasjonen tar kontakt med foreslått arbeidsgruppe og starter arbeidet.

# 

# SAK 070/19 NBfU-konferansen 2020

NBfU-konferansen avholdes 17-19. januar i Oslo.

Temaer de siste årene:

2019: Teknologi og universell utforming

2018: Prinsipprogrammet og Stortingstur

2017: Hva er politikk, organisasjonsopplæring og førerløse biler

Det var enighet i sentralstyret om at årets tema skal være psykisk helse, både hvordan denne kan forbedres, og interessepolitisk arbeid.

Arbeidsgruppen består av Frida, Helene og Henning.

***Vedtak***: Dato for NBfU-konferansen 2020 er 17.-19. januar, Tema for helgen er Psykisk helse. Arbeidsgruppe, bestående av Frida Natland, Helene Romset og Henning Knudsen ble satt ned.

Administrasjonen booker sted, sett hen til pris og hensiktsmessighet.

# SAK 071/19 Tillitsvalgtskonferansen 2020

NBfUs tillitsvalgtskonferanse avholdes 17.-19. april, på østlandsområdet.

Lena og Mariam deltar i arbeidsgruppen for arrangementet. En tredje person forespørres.

***Vedtak***: Dato for tillitsvalgtskonferansen 2020 er 17.-19. april. Arbeidsgruppe bestående av Lena Gimse og Mariam Tartousi ble satt ned, og de gis fullmakt til å utvide med et medlem.

# 

# SAK 072/19 Landsmøtet 2020

Hurdalsenteret er booket til landsmøtet 2020 som vil avholdes 4.-6. september.

***Vedtak***: Saken ble tatt til orientering

# SAK 073/19 Høstarrangement 2020

Høstkurset 2020 vil arrangeres i løpet av november. Tema for kurset vil være kroppsspråk, skikk og bruk. Det skal forsøkes å innhente eksterne midler for å avholde kurset, Lena er ansvarlig for dette arbeidet.

«De blinde ser ikke ut» er kursets arbeidstittel.

***Vedtak***: Kroppsspråk, skikk og bruk blir tema for høstkurs 2020. Lena Gimse har ansvaret for søknadsprosessen.

# SAK 074/19 Goalball

Landsmøtet vedtok å budsjettere 50.000kr til goalball i 2020. Ansvarlig for dette arbeidet ble diskutert.

Sentralstyret ønsker først å få klarhet i interessen for aktiviteten, og vil forsøksvis la goalball være et tilbud både på NBfU-konferansen og Spark-VM. Arbeidsgruppene for de respektive skal informeres om dette. Det vil arrangeres en goalballturnering høsten 2020. NBfUs skandinaviske søsterorganisasjoner inviteres til å delta på dette.

Det skal også søkes om penger til goalball drakter og beskyttelse.

***Vedtak***: Det skal satses på goalball i 2020. Den nye organisasjonsrådgiveren (se sak 078/19), får ansvar for koordinering av dette arbeidet.

# SAK 075/19 Søknader

Trine-Lise orienterte. Følgende søknader har blitt sendt inn og som vi venter på svar på:

Stiftelsen Dam:

* Søknad om utgivelse av boken «Jeg er Johanne»

LNU Mangfold og inkludering:

* Idrettskurs

Kavlifondet:

* Utseende for ikke seende og selvtillit

I tillegg til disse er søknadene om driftstøtte, momskompensasjon og støtte til funksjonshemmede organisasjoner sendt inn.

Fremtidige søknader som vi jobber med:

* Filmer sammen med Leidar (Helene og Trine)
* Drakter og utstyr til Goalball (Helene)
* Kroppsspråk- kurs (Lena)
* Blindkludering (internasjonalt utvalg)
* Fallskjermhopping (Frida)
* Tilgjengeliggjøring av brettspill

Vedtak: Saken ble tatt til orientering. Arbeidet med søknadene fortsetter.

# SAK 076/19 Prinsipp for påmelding og avmelding ved arrangement

Lena Gimse orienterte om sakens bakgrunn, og åpnet til diskusjon om påmeldinger og avmeldinger. Spørsmålet var på hvilket tidspunkt påmelding er bindende, slik at deltakeren må betale egenandel også ved eventuell avmelding.

***Vedtak****:* Påmelding er bindende når påmeldingsfristen går ut og bekreftelse på påmelding sendes fortløpende.

# SAK 077/19 Budsjettsatser

Trine-Lise Østlund Blime la fram budsjettsatser som ble vedtatt i 2015. Sentralstyret diskuterte satsene og kom med endringer

***Vedtak***: Følgende satser ble vedtatt:

|  |  |  |
| --- | --- | --- |
| Beskrivelse: | Sats: | Merknad: |
| Opphold/overnatting | 1700 pr. pers. pr. døgn | Innenlands fullpensjon hotell |
| Reise | 1700 pr. pers. | Gjennomsnitt på arrangementer avholdt på det sentrale østlandsområdet |
| Reise | 3000 pr. pers. | Gjennomsnitt på arrangementer avholdt utenfor det sentrale østlandsområdet |
| Egenandel | 200 pr. pers. | Dagsarrangement |
| Egenandel | 400 pr. pers. | 1 overnatting |
| Egenandel | 600 pr. pers. | 2 overnattinger (helg) |
| Egenandel | 750 pr. pers. | Mer enn to overnattinger (langhelg) |
| Trykking av brosjyrer/blad | 25000 pr. utgave | Sort og punkt |
| Design og layout av brosjyrer | 10000 pr. utgave i sort | Digital fil som kan sendes til trykk og kan legges ut digitalt |
| Honorar ledsagere | 500 pr. pers. | Dagsarrangement |
| Honorar ledsagere | 1250 pr. pers. | 1 overnatting |
| Honorar ledsagere | 2500 pr. pers. | 2 overnattinger (helg) |
| Honorar ledsagere | 1000 pr. pers. | Tillegg pr. døgn over 2 overnattinger |
| Tilleggshonorar | 1000 pr. pers. | 1000 kr i tillegg per dag til vanlig honorar for medlemmer av trygghetsgruppen eller personer med relevant fagkompetanse. |
| Lønn prosjektassistent | 5000 pr. mnd. | 10% stilling |
| Honorar møtefunksjonærer | 1250 pr. pers. | Landsmøte (dagsarrangement og en overnatting) |
| Honorar møtefunksjonærer | 2500 pr. pers. | Landsmøte (to overnattinger / helg) |
| Egenandel TVK | 1000 pr. pers. | Betales av regionene |
| Egenandel landsmøtet | 1000 pr. delegat | Betales av regionene |

# SAK 078/19 Økonomi

Helene la fram regnskapet til og med september.

På grunn av den økende aktiviteten i organisasjonen så vil det utlyses en 25 prosent stilling som organisasjonsrådgiver fra 1. januar 2020 fram til 31. desember 2021. Denne vil blant annet ha ansvar for det praktiske i forbindelse med arrangement, koordinere goalballsatsningen og medlemspleie.

***Vedtak:*** *Regnskapet tas til orientering. Trine-Lise Østlund Blime lager en stillingsinstruks og forslag til stillingsutlysning for den nye stillingen.*

# SAK 079/19 Datoplan 2019/2020

**Oktober**

4.-6. oktober – sentralstyremøte Oslo

11.-13. oktober – IT-kurs, Oslo

19. oktober – Pizzakveld Nord, Bodø

25.-27. oktober – Kaffekurs Øst, Oslo

26. oktober – Pizzakveld Nord, Tromsø

**November**

8.-10. november – Dataparty med KABB, Askim

15.-17. november - Sex og samlivskurs, Solvik

**Desember**

6.-8. desember – Julebordshelg Øst og Midt, Hurdal og Steinkjer

13.-15. desember julebordshelg Vest og Nord, Evenes

**Januar:**

24.-26. januar – Sentralstyremøte

17.-19. januar – NBfU-konferansen

**Februar:**

7.-9. februar – Spark VM

28. februar – 1. mars, Trondheim

**Mars:**

6.-8. mars – Årsmøte Region Øst

13.-15. mars – Årsmøte region Vest

27.-29. mars – vinteraktivitetshelg og årsmøte Nord og Sør

**April:**

17.-19. april – TVK

**Juni:**

19.-21. juni – Sentralstyremøte Oslo

**September:**

4.-6. september – Landsmøtet.

**Oktober:**

9.-11. oktober - goalballturnering

Vedtak: Datoplan ble godkjent.

# SAK 080/19 Eventuelt

## Ledsager på arrangement i regi av Stopp Hatprat

Mariam Tartousi skal til Slovakia på en konferanse for å representere Stopp Hatprat. Det ble diskutert om NBfU kunne stille med ledsager til dette arrangementet.

Vedtak: NBfU stiller ikke med ledsager til arrangementet men administrasjonen kan være behjelpelige til å sette Mariam i kontakt med en ledsager.

## Rettigheter for synshemmede

Det er i dag vanskelig å finne en oversikt over hvilke rettigheter synshemmede har. Administrasjonen utreder hvilken informasjon som finnes på dette området, og lager en oversikt på NBfUs hjemmesider.

## Sentralstyremøte i januar

Vi inviterer alle skandinaviske søsterorganisasjoner til ett felles sentralstyremøte i Oslo 24.-26. januar.

Vedtak: Administrasjonen sender invitasjon til de andre organisasjonene og lager utkast til program